E miz Gwengolo 1920 e euredas Marie Basile, merch e skoaler eus Lokmikael-an-Traezh : ar plachig a veze o choari gantañ pa oa hemañ en e vragoù bihan choazh a zeuas da vezañ e zousig betek fin e vuhez. Anatole ar Braz a voe e dest ha Francis Gourvil e gasour. Bez e reas Anatole ur brezegenn eus ar re vravañ en ur veuliñ barregezhioù e skoliad kozh o kas da benn meuleudigezh ar brezhoneg hag ar mennozhioù breton. Reiñ a reas daoust da-se da gompren eo ret  diwall ouzh ar Vretoned hag a vefe techet da vont war-zu an dizalchiezh ha den em zistagañ diouzh ar galleg.